  Виталий Пронин Тани та кыз улын пальпотыса сылӥз соку Менсадык.1991-тӥ арын инвожо толэзе Менсадык Гарипов вуылӥз дорам, Дэри ёросысь Якшуре.Мынӥм узыяны. Чик но ӧм бичалэ. Ветлӥм, чибинь сюдыса но лысвуэн пыласькыса.... Туспуктэмме адӟиськоды-а? Тани та кыз улын пальпотыса сылӥз соку Менсадык. Кияз ӝыны банка узы, йыраз тӧдьы картуз, пыдаз резина сапег... Малы ке но та суредэз мон ӵем тодам вайылӥсько тол куазен. Кыз кемалась пограз ни, Менсадык но кошкиз кыдёке. Нош Шунды озьы ик ӝужа нуналлы быдэ. Нуназе вакыт пуксе ӝужыт кыз йылэ но учке мыняса ми шоры. Чилясь лымы, тӧдьы басма выллем, кылле пыд улын, Дуннелы югытсэ сётыса. Пиос будо но, пиос кошко но. Улыса-вылыса та кылъёсты кутскиськод мукет сямен валаны.... Толалтэ ми витиськом гужемез. Гужем - толэз. Нош Менсадыклэн пальышась тусбуез толалтэ но, гужемзэ но улэ сюлэмам, горд узыеныз шумпоттыса мылкыдме. Со вал зэмос Суредась. Ужаз озьы, кызьы Инмар валтӥз киоссэ.Василий Мустаев  Теги: МенсадыкГарипов суредась тодэваён  